આ પ્રસંગે આરોગ્‍ય કમિશ્નર જે. પી. ગુપ્‍તાએ જણાવ્‍યું કે તંદુરસ્‍ત અને સુખી સમાજના નિર્માણ માટે લોકો વ્‍યસનમુકત રહે એ અનિવાર્યપણે જરૂરી છે. તેમણે કહ્યું કે સર્વે નિરોગી રહે એ સ્‍વસ્‍થ સમાજનું પ્રતિબિંબ છે. યુવાપેઢી વ્‍યસનોથી દુર રહે તે માટે તેમણે ભારપૂર્વક અનુરોધ કરતાં કહ્યું કે વિજ્ઞાન અને ટેકનોલોજીના વિકાસના આ યુગમાં બાળકોને સરસ ભણાવીને તેઓ ઉજ્જવળ કારકિર્દી બનાવે તે માટે કાળજીપૂર્વક પ્રયાસો કરીએ. વધુમાં આ પ્રસંગે મંત્રીશ્રી શંકરભાઇ ચૌધરીના હસ્‍તે વ્‍યસનમુકિત અંગેના પ્રદર્શનને ખુલ્‍લુ મુકવામાં આવ્‍યું હતું તેમજ ડીસાના વિકાસ અંગેના પુસ્‍તકનું શંકરભાઇએ વિમોચન કર્યું હતું.